RO Jurnalul Oficial al Uniunii Europene C 240/5

Informații comunicate de statele membre privind ajutoarele de stat acordate în conformitate cu Regulamentul (CE) nr. 736/2008 al Comisiei privind punerea în aplicare a articolelor 87 și 88 din tratat în ceea ce privește ajutoarele de stat acordate întreprinderilor mici și mijlocii active în producția, prelucrarea și comercializarea produselor pescărești

(Text cu relevanță pentru SEE)

2012/C 240/05

Ajutor nr.: SA.33856 (11/XF)

Stat membru: Franța

Autoritatea care acordă ajutorul: Ministère de l’agriculture, de l’alimentation, de la pêche, de la ruralité et de l’aménagement du territoire.

Denumirea întreprinderii care beneficiază de ajutorul ad-hoc: Aide versée au Comité régional des pêches maritimes et des élevages marins du Languedoc-Roussillon en vue de mettre en place des opérations de transfert d’anguilles argentées (stade adulte) pour l’unité de gestion de l’anguille Rhône-Méditerranée et un suivi scientifique du déroulement et des résultats de ces opérations.

Temeiul juridic: Décret no 99-1060 du 16 décembre 1999 relatif aux subventions de l’État pour des projets d'investissement

Décret no 2000-675 du 17 juillet 2000 pris pour l'application de l'article 10 du décret no 99-1060 du 16 décembre 1999 relatif aux subventions de l’État pour des projets d'investissement

Regulamentul (CE) nr. 1100/2007 al Consiliului din 18 septembrie 2007 de instituire a unor măsuri pentru regenerarea rezervelor de anghilă din Europa

Valoarea ajutorului ad-hoc acordat: 350 000 EUR în 2011 (sumă totală maximă)

Intensitatea maximă a ajutoarelor: 98 %

Data punerii în aplicare: 2011

Durata ajutorului individual (data prevăzută pentru plata ultimei tranșe): Data-limită pentru depunerea cererilor de plată a soldului ajutorului este 31 decembrie 2012.

Obiectivul ajutorului: Propunându-și să realizeze temporar un transfer de anghile argintii în avalul unor construcții care, până la sosirea instalațiilor, blochează accesul acestora (pentru a restabili continuitatea ecologică) și să evalueze în mod științific această acțiune, prezenta schemă de ajutoare dorește să contribuie la îndeplinirea de către Franța a obiectivelor prevăzute de Regulamentul (CE) nr. 1100/2007 al Consiliului din 18 septembrie 2007 de instituire a unor măsuri pentru regenerarea rezervelor de anghilă din Europa, în special a celor de la articolul 2 alineatul (8) a cincea liniuță. Ajutorul își propune să contribuie la creșterea probabilității de evadare în mare a anghilelor argintii în stadiu adult, pentru a se atinge cel puțin 40 % din biomasa acestora, corespunzând celei mai bune estimări de evadare care ar fi existat în cazul în care acțiunile antropogene nu ar fi afectat rezervele, în conformitate cu articolul 2 alineatul (4) din Regulamentul (CE) nr. 1100/2007 al Consiliului din 18 septembrie 2007 citat anterior.

Articolul invocat: Articolul 18 – Ajutoare pentru măsuri destinate protejării și dezvoltării faunei și florei acvatice

Articolul 21 – Ajutoare pentru proiecte-pilot

Activitatea în cauză: Activitățile de pescuit în apele, lagunele și râurile mediteraneene, în scopul eliberării în mare a anghilelor argintii

Denumirea și adresa autorității care acordă ajutorul:

Ministère de l’agriculture, de l’alimentation, de la pêche, de la ruralité et de l’aménagement du territoire Direction des pêches maritimes et de l’aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Adresa web la care pot fi consultate condițiile de acordare a unui ajutor ad-hoc în afara unei scheme de ajutoare: http://agriculture.gouv.fr/europe-et-international

Justificare: Ajutorul preconizat ar permite finanțarea acțiunii propuse fără utilizarea de credite din Fondul european pentru pescuit (FEP).

De altfel, se pare că recurgerea la măsura 3.2 din FEP [a se vedea articolul 38 din Regulamentul (CE) nr. 1198/2006 al Consiliului din 27 iulie 2006 privind Fondul european pentru pescuit] nu este posibilă, având în vedere nivelul de consum din alocările bugetare aferente.